Jeg var i den uheldige situation at være involveret i et trafik uheld den 29 maj i år på motorvej E45. 

Jeg sidder i min mors bil som passager, på vej hjem fra Sønderborg, min mor kører bilen. Vi har været en tur over grænsen og har handlet lidt ind, men ikke formeget, for der skulle være plads til mine computere, med mit pensum på til eksamen. 

Skæbnen vil så desværre at forankørende bremser hårdt op, angiveligt fordi han bliver overrasket af at falck holder i nødsporet og er ved at samle en bil op, på trods af kraftige blå blink.
Min mor formår at få bragt sin bil til komplet standsning, uden at ramme foran kørende. Denne sætter igang igen, og min mor skal til det samme, idet der bagved kommer to unge fyre i en bil. De har hverken set at vi er bremset, på trods af vores røde bremselys, og åbenbart heller ikke de kraftige blå blink, for de når knap nok, ifølge vidner at træde på bremserne, før at de rammer os, mens vi holder stille, med over 100 km/t er det blevet anslået - med det resultat at vores bil bliver skubbet(Nærmere skudt som ud af en kanon) flere meter frem, men med rent held lykkes det min mor at få bilen sikkert bragt ind i nødsporet efter denne kraftige påkørsel.

Trods besvær springer jeg ud af bilen omgående da vi holder stille, jeg har sovet, og tror vi er ramt af en lastbil, så jeg skal bare væk, er stærkt chokkeret over sammenstødet, men opdager hurtigt at jeg har smerter i nakken. 
Min mor sidder stadigvæk bag rattet, mere eller mindre i chok, og forstår ikke hvad der er sket.. 
Det korte af det lange er at der bliver tilkaldt en ambulance, mine smerter er taget kraftigt til, og har bredt sig ned i min ryg. Samtidigt er jeg svimmel og har kvalme. 
De tilbyder også at tage min mor med, men hun bliver på ulykkesstedet, stadigvæk i chok ænser hun ikke de skader hun reelt har pådraget sig. Hun er bange for at vores ting i bilen, specielt mine PCere vil blive stjålet, så hun bliver der til Falck kommer. Hun kommer dog senere på hospitalet også. 

Sammenstødet har været så kraftigt at mine briller er knækket, de første to rækker sodavand bag i bilen er simpelthen eksploderet totalt, helt imploderet af trykbølgen. Min el-tandbørste der lå i en pose var flækket på langs, og min dyne var eksploderet så der var fjer overalt. Det siger blot lidt om det tryk vi har været udsat for.
På hospitalet får jeg at vide at jeg har flere blodkar der er revet over i min nakke, endvidere at min ryg har fået et lille tryk, hvorvidt om det vil få følger var for tidligt at sige. 
Men overlægen gav mig en meget lang lektion om at han frarådet folk at sove i en bil under kørsel på motorvejen, og specielt at sætte sædet lidt ned i den forbindelse. Det tryk min nakke har været udsat for kunne ligeså godt have resulteret i en brækket nakke får jeg at vide, min nakke viser tegn på at den har været udsat for betydelig stress får jeg at vide - jeg har med andre ord været ekstremt heldig!

Et længere varende behandlings forløb følger nu. Et behandlings forløb som kun kan beskrives som STÆRKT ydmygende, og uden respekt for vores tilskadekomst overhovedet føler vi. Det økonomiske fokus vægtes højere end menneskelige omkostninger ved ALKA har dette forløb vist både mig og min mor, som før dette var særdeles tilfredse ALKA kunder, som iøvrigt stort set aldrig har gjort brug af vores forsikringer ved dette selskab. 

Vi blev begge, næsten med det samme henvist til fysioterapeut. Her måtte vi begge i starten modtage ultralyd fordi vores fysioterapeut knap nok kunne rører os pga. smerter. 
Under disse behandlinger har praksis været, er vi blevet oplyst af ALKA, at hver gang vi har fået 5 behandlinger, så skal vi ringe ind og nærmest "tigge" og godtgøre at vi trods hospitalsjournal, skaderapport og fysioterapeut, samt læge har rigelig dokumentation for at der altså ikke er tale om skader der er "for sjov". Men kutymen er altså at vi skal udsættes for disse opringninger efter hver 5 behandling. Fysioterapeut, læge eller lægerne på hospitalet vi efterfølgende har fortalt dette har aldrig nogensinde hørt noget lignende, og det kritiseres kraftigt af dem alle, og samtlige af vores bekendte. 

Pludselig vælger ALKA dog at afbryde vores behandling, dvs. både jeg og min mor får afslag på flere behandlinger. 
Her skal det lige oplyses at min mor efterfølgende er blevet diagnosieret med det der i fagsprog hedder en "kold skulder", hun afventer speciallæge undersøgelse pt. en undersøgelse hun har ventet på siden ulykken stort set, altså ½ år. I dette mellemrum tager hun dagligt morfin piller og andre smertestillende. Hun er stort set invalideret af smerter og kan hverken gøre rent, ja næsten ikke tage en trøje på selv mere. 
Alligevel mener ALKA altså at hun ikke har behov for fysioterapeut behandlinger mere, truffet ud fra hvad vi kun kan mene er økonomiske hensyn. De oplysninger de kan træffe den afgørelse ud fra er oplysninger fra hendes egen læge der siger at de ikke må stoppe fysioterapeut behandlingerne, endvidere at de er nødvendige, og at de har en effekt på hendes smerter, hvilket jeg kan bevidne. Alt dette spiller ingen rolle for ALKA. Hun beder blot om behandlinger til at speciallæge rapporten foreligger i det mindste, men ALKA er fuldstændig kold overfor menneskelige hensyn må vi konkludere. 

De stopper også mine behandlinger. Jeg er dog ikke nær så hårdt mærket som min mor, men uden behandlingerne har jeg oplevet at min koncentrationsevne er væsentlig svækket i mit studie, og jeg får flere og flere problemer smertemæssigt, fordi behandlingerne er stoppet konkludere min læge. 
Det mest latterlige er dog at ALKA ikke engang har bedt min læge om at udfylde en attest vedr. min situation, altså har ALKA ingen oplysninger de kan begrunde dette med, udover hvad jeg må formode er økonomiske hensyn. 
Dette får jeg bekræftiget mundtligt af en medarbejder, jeg desværre ikke får navnet på da denne er meget fjendtlig og sur. Jeg bliver talt nedladende til som et lille barn da jeg klager føler jeg. Men jeg får altså at vide at ALKA har et økonomisk loft for disse behandlinger, og det er mine nu nået, så de kan ikke hjælpe mig mere. Mine smerter er mit eget problem får jeg indirekte at vide - på trods af at jeg altså har en ulykkesforsikring, samt burde være dækket som passager via min mors bilforsikring skulle jeg mene. 
Så går min fagforening ind i sagen, dette oplyser jeg også til ALKA mundtligt, det er de helt uforstående overfor. Men jeg beder på mail om en skriftlig begrundelse for standsningen af behandlinger, jeg gør dem her opmærksom på deres sagsbehandlers argumentation overfor mig. 
Jeg får et skriftligt svar tilbage, behandlingerne er nu pludselig stoppet fordi min tilstand ikke anses som værende i bedring, men at de vurdere, uden dokumenter om min tilstand, at der er tale om en vedvarende tilstand.. Som jura-studerende sidder jeg virkelig og griner over det grundlag der er truffet afgørelse på. Hele forløbet er faktisk totalt usagligt ud fra mit synspunkt. Jeg har aldrig nogensinde hørt om et mere uprofessionelt forsikringsselskab. Ikke engang udsendelser i TV har chokkeret mig så meget som denne erfaring med ALKA.  

Jeg kan nu kun sidde tilbage og vente på en såkaldt saglig afgørelse fra ALKA - jeg er næsten bange for hvad de kan finde på at konkludere på så spinkelt et grundlag de er i besiddelse af, for ikke at nævne deres ydmygende behandling af kunder og virkelig barnlige og modne opførsel fra deres ansatte sagsbehandlere, man skulle jo ikke tro at man havde med voksne mennesker at gøre. 

Det skal endda lige nævnes at jeg den 27. august bliver ramt af en blodprop i lillehjernen. Alle undersøgelser indtil nu har afvist at det er pga. fysisk dårligt helbred, medfødte fejl eller ting som dårlig livsførelse. Alt peger på, og min læge er af samme mening, at jeg har fået den som en følge af biluheldet.
Jeg har oplyst dette til ALKA, men reaktionen var egentlig blot "Okay" - Og så pinlig tavshed i telefonen. Om det er noget de har taget til efterretning overhovedet aner jeg intet om, idet jeg ikke har fået nogen yderlig henvendelse om det.   

I forbindelse med et nyligt huskøb har jeg ophævet mine forsikringer(Før afslag på behandlinger), alene af den grund at ALKA ikke har landbrugsforsikringer, dette oplyser jeg endda til en sagsbehandler der i en venlig tone og professionel tone ringer til mig og spørger om hvorfor mine forsikringer bliver flyttet. 
Men på baggrund af denne behandling fra ALKA, kan jeg kun formode at jeg nu får en dårligere og mere usaglig behandling fra dem, netop fordi jeg er ved at flytte mine forsikringer. Igen kan jeg kun ryste på hovedet over behandlingen, ja eller mangel på samme, af mig og min mor. 
Jeg kunne måske acceptere, men også kun måske, og virkelig på grænsen, at mine behandlinger ikke gennemføres. Men som pårørerende er det uacceptabelt at skal se på en forældre der ligger i et smertehelvede, med et såkaldt forsikringsselskab hun har betalt til i utallige år, og at hun så får sådan en behandling.. Ja undskyld mig, men det er simpelthen svinsk! Det hører INGEN steder hjemme! 

Jeg har allerede bestemt mig for at jeg som kommende jurist/advokat, hvis jeg kommer til at arbejde med et område vedr. forsikringer, vil tage alle sager uden fortjeneste mod ALKA. Denne oplevelse har ikke blot krænket min egen person, men det har også krænket en af de personer jeg holder mest af, og det er fuldstændig utilgiveligt! Ja jeg kan ikke sætte ord på det uden at bryde reglerne herinde. Men det kan være at jeg på den måde, ved egen hjælp, kan forsøge at gøre ALKA til det selskab jeg husker så godt i mine eringdringer. 

Min anbefaling og konklusion er at man skal holde sig langt væk fra ALKA. De behandler ikke engang mennesker så godt som genstande når skaden ER sket - de lover og snakker rigtig godt for sig når man skal tegne en forsikring, men forvent ikke at modtage hjælp fra dem når det gælder mennesker.

En lille afslutning, nærmest grinagtig indskydelse skal da lige være at vedr. de ting jeg fik ødelagt ved sammenstødet, som lå i min mors bil - dem erstattede ALKA hurtigt og uden problemer, men den gode kundeservice og professionelle ageren stopper altså ved genstande, disse egenskaber praktiseres desværre ikke når det gælder mennesker. 

Og tænk sig, jer roste jeg til jeres sagsbehandler, der kontaktede mig mhs. til ophør af forsikringer, for at i havde haft et respekt for fart kursus. For at i måske havde reddet blot 10 mennesker i trafikken, for alle jeres udgifter i forbindelse med kurset, og at i kunne være stolte af dette som selskab.

I skulle skamme jer ALKA! Sikke et menneskesyn!